**SUSITARIMAS NR. 1 DĖL DARBŲ ATLIKIMO TERMINO STABDYMO**

**PRIE SUTARTIES NR. S-50**

2025-02-25

**AB „Via Lietuva“,** atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „Eurovia Lietuva“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024 m. sausio 23 d. Šalys sudarė pirkimo sutartį Nr. S-50 (toliau – **Sutartis**), projekte „Valstybinės reikšmės krašto kelio Nr. 147 Tauragė–Pašventys rekonstravimas įrengiant 1,893 km žiedinę sankryžą“;
2. Sutarties pagrindu Rangovas įsipareigojo atlikti Sutarties 9.1-9.3 papunkčiuose nurodytus darbus (toliau – **Darbai**), o Užsakovas – tinkamai ir laiku atsiskaityti;
3. Sutarties 17 p. Šalys susitarė dėl 8 mėnesių Darbų atlikimo termino;
4. 2025 m. vasario 25 d. Rangovas raštu Nr. 1-25-5945 pateikė prašymą Užsakovui dėl Sutarties vykdymo stabdymo;
5. Darbų rezultatas negali būti patikrintas ir priimtas, nes Rangovas vykdydamas Sutarties 9.3 papunktyje nustatytus įsipareigojimus susidūrė su kliūtimi dėl neužbaigtos valstybinės reikšmės rajoninio kelio 147 Tauragė-Pašventys žemės sklypų teisinės registracijos.
6. Terminas, nuo kada Užsakovui ne dėl Rangovo veiksmų / neveikimo atsirado kliūtis vykdyti savo sutartinius įsipareigojimus, pradedamas skaičiuoti nuo 2025 m. vasario 24 d. (t.y. nuo Vakarų Lietuvos SVP departamento prašymo išduoti statybos užbaigimo aktą atmetimo).

Šalys, vadovaudamosi Sutarties 22.1 ir 22.3 papunkčiais, susitarė dėl galimybės stabdyti Sutarties vykdymą, todėl sudaro šį susitarimą dėl Sutarties vykdymo stabdymo (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria stabdyti visų Darbų atlikimo terminą nuo 2025 m. vasario 24 d. iki kol išnyks Sutarties vykdymui trukdančios aplinkybės, apie kurių išnykimą Užsakovas informuos atskiru pranešimu.
2. Šalys susitaria, kad Darbų atlikimo sustabdymo laikotarpiui, Rangovas savo lėšomis pratęsia Sutarties sąlygų įvykdymo užtikrinimo priemonės galiojimą bei Statybos darbų ir Rangovo civilinės atsakomybės draudimo galiojimą.
3. Šalys susitaria, kad atnaujinus Sutarties vykdymą, likę Rangovo įsipareigojimai turės būti atliekami per pagrįstą ir Techninės priežiūros vadovo patvirtintą terminą bei Sutarties 9.4 p. įsipareigojimai bus atliekami per Sutarties 18 p. numatytą 2 mėn. terminą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

8.1. Priedas Nr. 1 - Rangovo raštas Nr. 1-25-5945.

|  |  |
| --- | --- |
| **UŽSAKOVAS**  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | **RANGOVAS**  **AB „Eurovia Lietuva“**  Liepkalnio g. 85, LT-02120 Vilnius  Įmonės kodas 121949798  PVM kodas LT219497917  A.s. Nr. LT36 2140 0300 0060 9614  Luminor Bank AS  El. p. eurovia@eurovia.lt  Generalinis direktorius Artūras Prichodka  Dokumentą pasirašantis įgaliotas bendrovės darbuotojas |